**Bergen Triathlon** er en fulldistanse (Ironman) triatlon som arrangeres årlig i bergensområdet. Stevnet består av 3800 meter svømming, 180 kilometer sykling og et avsluttende maratonløp.

Historie
--------

**Bergen Triathlon** er arvtaker til Bergen Voss Triathlon som ble avholdt i 2008 og 2009. Stevnet ble avholdt for første gang 19. juni 2010. Arrangør er Bergen Triathlon Club.

**2010 utgaven** hadde om lag 120 påmeldte deltagere. Av disse møtte 93 frem til start. Det var deltagere fra Norge, Sverige, Danmark, Tyskland, Nederland, Frankrike, Italia, England, Australia og Brasil med på stevnet. Været var solfylt, men etter en rekordlang vinter og en kald vår var sjøtemperaturen bare ca 10 grader på stevnedagen i slutten av Juni. Svømmingen ble derfor langt til Tveitevannet på Askøy. Det var sterk nordlig vind på stevnedagen på grunn av plasseringer av lav og høytrykk systemer, ca 15–20 m/s vind ble målt av meteorologisk institutt. Det ble derfor en tøff dag for deltagerne og en del måtte gi tapt underveis. 76 av de startende deltagerne fullførte hele distansen. Vinner ble Frank Denis Kristiansen fra SK Rye i Oslo, fulgt av Lars Haugvad fra Flipsquad snowboardklubb og Joakim Reitan fra Oslofjord Triatlon. Begge startende damer fullførte distansen og raskest var Bibbi Misje foran Siri Dalheim, begge fra Bergen Triathlon Club. Stevneleder var Ole Jacob Taraldset

**2011 utgaven** er fastlagt til lørdag 18. juni 2011. Det vil da også arrangeres halv distanse i tillegg til full distanse.

Løypebeskrivelse
----------------

En deltaker passerer etter en runde på sykkeletappen i 2010.
### Svømmedelen

Svømmedelen er plassert til Kollevågen Friluftsområde, men ved gjennomføring i 2010 måtte den flyttes til Tveitevatnet fordi temperaturen i sjøen var for lav.

### Sykkeldelen

Løypeprofil for sykkeletappen
Etter skiftesone 1 (T1) i Kollevågen, starter sykkeldelen som består av 4 runder fra Kollevågen, forbi Tveitevannet til Ravnanger, og fra Ravnanger følger man hovedveien til Herdla hvor vending er. Tilbake følges samme rute til man kommer like før Ravnanger der man tar til høyre mot Hanøytangen og Kollevåg for å fullføre runden. Det er ingen store klatringer i løpet av syklingen, men det er kupert som løypeprofilen viser.

### Løpsdelen

Etter skiftesone 2 som befinner seg noen hundre meter fra skiftesone 1, skal det løpes 4 runder á 10,55 km mellom Kollevåg og Ramsøy.

Vinnere
-------

Frank Denis Kristiansen vant herreklassen suverent i 2010.

|  |  |  |  |  |  |  |  |
| --- | --- | --- | --- | --- | --- | --- | --- |
| **År** | **Vinner, herreklasse** | **Tid** |  | **Vinner, dameklasse** | **Tid** | **Startende** | **Fullførende** |
| 2010 | Frank Denis Kristiansen, Sportsklubben Rye | 9:39:45 |  | Bibbi Misje, Bergen Triathlon Club | 15:32:18 | 93 | 76 |
| 2011 | Frank Denis Kristiansen, Sportsklubben Rye | 9:14:58 |  | Bibbi Misje, Bergen Triathlon Club | 14:25:58 | 74 | 70 |

Referanser
----------

1. ↑  Resultater[*død lenke*] www.bergentriathlon.no
2. ↑  Resultater Arkivert 5. mars 2016 hos Wayback Machine. www.bergentriathlon.no

Se også
-------

* Triatlon
* Norseman Extreme Triathlon
* Bergen Triathlon Club
* Bergen Voss Triathlon

Eksterne lenker
---------------

* Offisielt nettsted Rediger på Wikidata
* Bergen og Omland Friluftsråd's nettsider med bilder fra svømmeområdet Arkivert 27. juli 2014 hos Wayback Machine.